el en en id en en en en en en en en en en en en el el el el el el el el el el el el el el el el el el el el el el el el el el el el el el el el el el el el el el el el el el el en ru en el el el en en de en ru de en en
1. ΗΛΙΚΙΑ ΟΔΗΓΟΥ. Ο μισθωτής-οδηγος του οχήματος υποχρεούται να έχει συμπληρώσει ελάχιστο όριο ηλικίας 23 ετών.
2. ΑΔΕΙΑ ΟΔΗΓΗΣΗΣ. Ο μισθωτής — οδηγός υποχρεούται να είναι κάτοχος νόμιμης άδειας ικανότητας οδήγησης ισχύουσας στην Ελλάδα με ημερομηνία έκδοσης 1 τουλάχιστον έτος πριν την ημερομηνία σύναψης της σύμβασης μίσθωσης.
3. ΤΡΟΠΟΙ ΠΛΗΡΩΜΗΣ. Το μίσθωμα προκαταβάλλεται με μετρητά ή μέσω χρεωστικής ή πιστωτικής κάρτας.
4. ΠΡΟΚΑΤΑΒΟΛΗ. Γιά την οριστικοποίηση της κράτησης είναι απαραίτητη η καταβολή προκαταβολής ίσης με το 25% του ποσού της συνολικής μίσθωσης. Η προκαταβολή πραγματοποιείται με την on line κράτηση στην ιστοσελίδα ή Τραπεζικό έμβασμα. Εφόσον δεν καταβληθεί προκαταβολή εντός 2 ημερών από την ημερομηνία κράτησης η κράτηση ακυρώνεται.
5. ΑΚΥΡΩΣΗ ΚΡΑΤΗΣΗΣ. Αν η οριστικοποιημένη κράτηση ακυρωθεί σε διάστημα μικρότερο των 2 ημερών από την έναρξη της μίσθωσης η προκαταβολή επιστρέφεται μειωμένη κατά 40 ευρώ.
6. ΚΑΘΥΣΤΕΡΗΣΗ ΕΠΙΣΤΡΟΦΗΣ ΑΥΤΟΚΙΝΗΤΟΥ. Η επιστροφή του μισθωμένου οχήματος οφείλει να πραγματοποιείται εντός 60 λεπτών από την συμφωνημένη στην σύμβαση μίσθωσης ώρα επιστροφής. Σε περίπτωση καθυστέρησης επιστροφής πέραν των 60 λεπτών επιβαρύνεται με ωριαία χρέωση.
7. ΠΡΟΣΤΙΜΑ — ΚΛΗΣΕΙΣ. Ολα τα πρόστιμα — κλήσεις που λαμβάνονται κατά την διάρκεια της μίσθωσης βαρύνουν αποκλειστικά τον μισθωτή.
8.1. ΥΠΟΧΡΕΩΤΙΚΗ ΑΣΦΑΛΙΣΗ περιλαμβάνεται στην τιμή ενοικίασης
Τα οχήματά μας είναι ασφαλισμένα
— Εναντι τρίτων γιά θάνατο και σωματικές βλάβες έως ευρώ 1.220.000
— Υλικές ζημίες τρίτων [εξαιρουμένου του μισθωμένου οχήματος] έως ευρώ 1.220.000
— Υλικές ζημίες από ανασφάλιστο όχημα
— Πυρκαιά, θραύση κρυστάλλων, κλοπή
— Προσωπικό ατύχημα οδηγού έως ευρώ 15.000
Περιορισμός ευθύνης ιδίων ζημιών μισθωμένου οχήματος [C D W] ανάλογα με την κατηγορία του οχήματος
— Εως ευρώ 500 γιά κατηγορία Α, Β
— Εως ευρώ 750 γιά κατηγορία C, E, F
— Εως ευρώ 1.500 για λοιπές κατηγορίες.
8.2. SUPER CDW [SUPER COLLISION DAMAGE WAIVER]. Ο μισθωτής μπορεί να μειώσει το ποσό ευθύνης του σε ίδιες ζημίες μισθωμένου οχήματος σε ποσά από 100 — 400 ευρώ καταβάλλοντας επί πλέον 5- 15 ευρώ ημερησίως ανάλογα με την κατηγορία του οχήματος.
8.3. ΠΛΗΡΗΣ ΑΠΑΛΛΑΓΗ ΕΥΘΥΝΗΣ [FULL CDW]. Ο μισθωτής μπορεί να έχει πλήρη απαλλαγή ευθύνης ιδίων ζημιών μισθωμένου οχήματος καταβάλλοντας επι πλέον ποσό από 7- 25 ευρώ ημερησίως, ανάλογα με την κατηγορία του οχήματος.
8.4. Οι ασφαλιστικές εταιρίες δε αποζημιώνουν [ακόμα και στις παραπάνω περιπτώσεις μειωμένης ή πλήρους απαλλαγής ευθύνης ιδίων ζημιών μισθωμένου οχήματος] στις εξής περιπτώσεις.
— Αν ο οδηγός βρίσκεται υπο την επήρρεια οινοπνευματωδών ποτών η ναρκωτικών ουσιών
— Κατά την οδήγηση εκτός δρόμων
— Αν το όχημα οδηγείται από οδηγό εκτός των αναγραφόμενων στην σύμβαση μίσθωσης
— Αν η ζημία οφείλεται σε παράβαση του Κ.Ο.Κ. [π.χ. παραβίαση ερυθρού σηματοδότη, ΣΤΟΠ, παράνομο προσπέρασμα κλπ]
— Δεν καλύπτονται επίσης φθορές εσωτερικού οχήματος, απώλεια ή φθορά κλειδιών και κλοπή προσωπικών αντικειμένων από το όχημα.
9. ΕΠΙ ΠΛΕΟΝ ΟΔΗΓΟΣ. Παρέχεται δυνατότητα αναγραφής στην σύμβαση μίσθωσης και δεύτερου οδηγού δωρεάν.
10. ΚΑΥΣΙΜΑ. Κατά την λήξη την μίσθωσης ο οδηγός οφείλει να επιστρέψει το όχημα με την αρχική ποσότητα καυσίμου που υπήρχε κατά την σύναψη της σύμβασης μίσθωσης. Σε περίπτωση επιστροφής με μειωμένη ποσότητα καυσίμου ο οδηγός υποχρεούται στην καταβολή της αξίας του ελλείποντος καυσίμου.
Κατά την παραγγελία υπηρεσίας ΠΛΗΡΗΣ ΔΕΞΑΜΕΝΗ ΚΑΥΣΙΜΟΥ ο μισθωτής μισθώνει το όχημα πλήρες καυσίμου και μπορεί να το επιστρέψει με οποιαδήποτε ποσότητα. Να είστε προσεκτικοί. Η οδήγηση με πολύ χαμηλή ποσότητα καυσίμου μπορεί να προκαλέσει βλάβη του οχήματος η οποία δεν καλύπτεται ασφαλιστικά.
11. ΠΑΙΔΙΚΟ ΚΑΘΙΣΜΑ. Κατόπιν αιτήματος του μισθωτή παρέχεται δωρεάν 1 παιδικό κάθισμα.
12. WiFi router. Κατόπιν αιτήματος του μισθωτή παρέχεται. Το κόστος της υπηρεσίας ανέρχεται σε 3 ευρώ ημερησίως με μέγιστη χρέωση 50 ευρώ [ανεξαρτήτως διάρκειας μίσθωσης]. Στην τιμή περιλαμβάνεται 8 gigabite internet. Γιά κάθε περαιτέρω ανανέωση της υπηρεσίας ο μισθωτής μπορεί να απευθύνεται στην εταιρίας κινητής τηλεφωνίας.
13. ΠΑΡΑΔΟΣΗ — ΠΑΡΑΛΑΒΗ. Το κόστος παραλαβής — παράδοσης του οχήματος εκτός γραφείου επιβαρύνεται με 14 ευρώ εντός πόλης και 19 ευρώ για το Αεροδρόμιο Αθηνών.
14. ΕΝΟΙΚΙΑΣΗ ΑΝΑ ΩΡΑ. Το κόστος των επι πλέον της συμφωνημένης ώρας παράδοσης του οχήματος, ωρών θα υπολογίζεται σε κλάσμα των ωρών ημερήσιας μίσθωσης με ανώτατο όριο το κόστος ημερήσιας μίσθωσης.
15. ΝΥΧΤΕΡΙΝΗ ΠΑΡΑΔΟΣΗ — ΠΑΡΑΛΑΒΗ. Το κόστος παράδοσης — παραλαβής οχήματος από 22.00 μέχρι 08.00 ανέρχεται σε 20 ευρώ.
16. ΠΕΡΙΟΡΙΣΜΟΣ ΧΙΛΙΟΜΕΤΡΩΝ. Η μίσθωση αυτοκινήτου για άνω των 5 ημερών περιλαμβάνει απεριόριστα χιλιόμετρα. Μίσθωση μικρότερη των 5 ημερών περιλαμβάνει όριο 120 χλμ. ανά ημέρα. Γιά τα επιπλέον χιλιόμετρα υπάρχει χρέωση ανάλογα με την κατηγορία του οχήματος.
17. ΜΕΤΑΦΟΡΑ ΜΕ ΠΛΟΙΟ. Επιτρέπεται μετά από συναίνεση της επιχείρησης. Ζημιές του οχήματος κατά την διάρκεια της μεταφοράς του με πλοίο δεν καλύπτονται ασφαλιστικά.
18. ΟΔΙΚΗ ΒΟΗΘΕΙΑ. Στην τιμή ενοικίασης περιλαμβάνεται οδική βοήθεια 24 ωρες 7 ημέρες δωρεάν.
19. ΦΟΡΟΙ. Στην τιμή ενοικίασης περιλαμβάνονται οι κατα νόμον φόροι.
Η πληρωμή με τραπεζική κάρτα πραγματοποιείται μέσω ασφαλούς καναλιού στην υπηρεσία πληρωμών VivaWallet.com, η οποία συμμορφώνεται με τα πρότυπα ασφαλείας PCI DSS.
Το πιστοποιητικό PCI DSS (Payment Card Industry Data Security Standard) είναι ένα διεθνές πρότυπο τεχνολογιών και διαδικασιών ασφαλείας. Αυτό το πρότυπο ασφαλείας ρυθμίζει τις απαιτήσεις για εταιρείες που δέχονται πληρωμές με κάρτες και επεξεργάζονται δεδομένα πελατών. Το πιστοποιητικό επιβεβαιώνει ότι η Viva Wallet συμμορφώνεται με όλες τις απαιτήσεις ασφαλείας. Το σύστημα Viva Wallet έχει το υψηλότερο βιοτικό επίπεδο εγκατασταθεί, το οποίο χρησιμοποιείται για να εκτελέσει με ασφάλεια συναλλαγών με κάρτες.